Eestis pole aga olukord kahjuks sugugi parem: koostatud on küll analüüse, arengukavu ja plaane, kuid nende järgimine jätab siiani kõvasti soovida. Näiteks  Siseministeeriumi 2009. aastal koostatud "Riiklik 2008. aasta hädaolukordade riskianalüüside kokkuvõte" sätestab valitsemisala kohustused edaspidiseks: "Siseministeeriumi valitsemisalas on riske vähendavate meetmete kavandamisel olulisel kohal piirivalve ujuv- ja lennuvahendite patrullimise sageduse suurendamine. Piirivalve alaline kohalolek merel on potentsiaalseid reostajaid korralekutsuv ja seega reostusi ennetav meede. Lennuvahendite seirelendude sageduse tõstmine ja kaasaegsete kaugseirevahendite  kasutamine teenib eeltoodud eesmärki, ja mis võimaldab reostust avastada ka piiratud nähtavuse tingimustes."